इसकी खेती करने के 3 फायदे जो किसानों का जानना जरूरी है
बारां और झालावाड़ में किया अध्ययन
बदलाव के आंकड़े...200 हैक्टेयर में होती थी खेती, अब 10-15 पौधे ही बचे
अब चिरौंजी के कलमी पौधे रोपेंगे, 15 साल पहले गमोसिस रोग ने घटा दिया था रुझान
भास्कर न्यूज | बारां/झालावाड़
बादामसे भी महंगे दामों पर बाजार में मिलने वाली चिरौंजी की पैदावार अब जिले के खेतों में हो सकेगी। उद्यानिकी एवं वानिकी कॉलेज ने इसके लिए कलमी पौधे तैयार करने शुरू कर दिए हैं जो किसानों को दिए जाएंगे। इसके साथ ही किसानों को यह भी सिखाया जाएगा कि किस तरह से चिरौंजी की सफल खेती की जा सकती है।
15 साल पहले तक जिले के मनोहरथाना, गणेशपुरा गांव अकलेरा, बकानी सहित अन्य हिस्सों में चिरौंजी बहुतायत में पैदा होती थी। किसान अपने खेतों पर तो चिरौंजी की फसल लगाते ही थे, लेकिन वन क्षेत्रों में भी चिरौंजी के पेड़ बड़ी संख्या में मिला करते थे। जिले में करीब 200 हैक्टेयर से अधिक क्षेत्र में चिरौंजी की पैदावार हो रही थी, लेकिन अब देखा जाए तो केवल 8 से 10 पेड़ ही चिरौंजी के जिले में बचे हुए हैं। किसानों के लिए फायदे वाली इस खेती को लुप्त प्राय होते देखकर उद्यानिकी एवं वानिकी कॉलेज आगे आया है। यहां से इसकी खेती की शुरुआत होकर किसानों के खेतों और वन क्षेत्रों तक जाएगी। इसमें विशेषज्ञ किसानों को इसके फायदे भी बताएंगे और किसानों के लिए विशेष प्रकार के कलमी पौधे तैयार करेंगे ताकि गुणवत्तापूर्ण चिरोंजी की पैदावार हो सके। किसानों को दिए जाने वाले कलमी पौधे अगस्त सितंबर माह में खेतों में लगाए जाएंगे। कुछ हैक्टेयर क्षेत्र इसमें वन विभाग का भी जोड़ा जाएगा। वनीय क्षेत्रों में वन कर्मी इन पौधों की देखरेख का जिम्मा रखेंगे।
दिल्ली-गुजरात के विशेषज्ञ बताएंगे कैसे करें खेती
उद्यानिकीएवं वानिकी कॉलेज में वानिकी एवं वृक्ष सुधार प्रभाग की ओर से कृषक भवन में प्रात 10.30 बजे से चिरौंजी उत्पादन के गुर सिखाने के लिए आवासीय प्रशिक्षण की शुरुआत होगी। इसमें दिल्ली, गुजरात और राजस्थान के विशेषज्ञ बताएंगे कि किसान किस तरह से चिरौंजी की खेती कर अच्छा मुनाफा कमा सकते हैं। प्रशिक्षण में उद्यमी भी शामिल होंगे जो किसानों को बताएंगे कि बिचौलियों की बजाए वह किस तरह से सीधे ही विपणन कर अच्छी कमाई कर सकते हैं। प्रशिक्षण में मुख्य अतिथि आरपीएससी सदस्य श्याम सुंदर शर्मा होंगे। अध्यक्षता आईबी मौर्य करेंगे। जबकि विशिष्ट अतिथि पूर्व मुख्य वैज्ञानिक एमएस आचार्य, सेवानिवृत्त रेंजर डी एन पाठक सहित अन्य होंगे।
किसानोंने रोपना ही छोड़ दिया
चिरौंजीकी खेती से किसानों का रुझान गमोसिस बीमारी लगने के कारण कम हुआ था। उसके बाद नई पीढ़ी इस खेती के बारे में जानकारी ही नहीं ले पाई। इसके चलते यह विलुप्त हो गई। इसी तरह जंगलों में भी यह प्राकृतिक रूप से बहुतायत में पाई जाती थी, लेकिन लगातार कटते जंगल और अवैध खनन से यह वहां से भी कट गए।
^विलुप्तहो चुकी चिरौंजी की खेती को फिर से खेतों तक पहुंचाने के लिए तैयारी की जा रही है। इसी को लेकर आवासीय प्रशिक्षण में किसानों को चिरौंजी की खेती के फायदे बताए जाएंगे। किसानों को कलमी पौधे भी दिए जाएंगे। डाॅ.पीएस चौहान, प्रशिक्षण समन्वयक उद्यानिकी एवं वानिकी कॉलेज झालावाड़
hin_Deva awa_Deva hin_Deva hin_Deva mar_Deva hin_Deva hin_Deva hin_Deva hin_Deva hin_Deva hin_Deva hin_Deva